भारत ने नेपाल को 2-0 से हराया, सेमीफाइनल में जगह बनाई; छेत्री-सिंह ने दागे गोल
भारत ने शनिवार को बेंगलुरु के श्री कांतीरावा स्टेडियम में नेपाल पर 2-0 से जीत के साथ SAFF चैंपियनशिप के सेमीफाइनल में अपनी जगह पक्की कर ली।कप्तान सुनील छेत्री और महेश सिंह ने 2 गोल दागे। वहीं, नेपाल एक भी गोल नहीं कर सका। इसकेIndia Clinch Spot in SAFF Championship Semifinals, Defeating Nepal 2-0
भारत ने शनिवार को बेंगलुरु के श्री कांतीरावा स्टेडियम में नेपाल पर 2-0 से जीत के साथ SAFF चैंपियनशिप के सेमीफाइनल में अपनी जगह पक्की कर ली।कप्तान सुनील छेत्री और महेश सिंह ने 2 गोल दागे। वहीं, नेपाल एक भी गोल नहीं कर सका। इसके साथ ही भारतीय टीम ने टूर्नामेंट के सेमीफाइनल में जगह बना ली।
भारतीय मैनेजर के अंडर खेली टीम 
कोच इगोर स्टिमैक को पाकिस्तान के खिलाफ रेड कार्ड मिलने के बाद भारत के असिस्टेंट कोच महेश गावली ने टीम को मैनेज किया। गावली ने शुरूआती प्लेइंग इलेवन में 8 चेंज किए। यंग खिलाड़ी जैसे उदंता सिंह, महेश सिंह, रोहित कुमार, मेहताब सिंह, आकाश मिश्रा और राहुल भेके ने स्टार्ट किया। वहीं, अनुभवी खिलाड़ी जैसे संदेश जिंगान, प्रिथम कोटल, अनवर अली और गोलकीपर अमरिंदर सिंह सभी बेंच पर बैठे रहे।
नेपाल ने शुरुआत में अच्छा गेम खेला 
नेपाल ने शुरुआत में शानदार गेम खेला। कुछ शॉट्स भी लगाए, लेकिन, एक भी गोल नहीं कर सके। इसके बाद थ्रो इस पर भी मौका मिला, लेकिन कुछ हो नहीं सका।
छेत्री ने लगाया 91वां इंटरनेशनल गोल 
घंटे भर के ठीक बाद 61वें मिनट में सुनील छेत्री के 91वें इंटरनेशनल गोल की बदौलत भारत दिलाई। लेफ्ट साइड से शानदार क्रॉस को छेत्री ने लिया और डिफेंडर को छकाते हुए अंदर पहुंचा दिया।
सिंह ने दोगुनी की लीड 
महेश सिंह ने 70वें मिनट में भारत की बढ़त दोगुनी कर दी, जब छेत्री ने बॉक्स के अंदर एक डिफेंडर को छकाया, लेकिन शॉट नहीं लग सका। उनके एटेम्पट को गोलकीपर ने रोक दिया, लेकिन बॉल क्रॉसबार से बाहर आ गई और महेश अपने सिर से गेंद को अंदर डालने के लिए सही जगह पर थे।
पाकिस्तान को कुवैत ने 4-0 से हराया 
अपने पिछले मैच में भारत के खिलाफ निराशाजनक प्रदर्शन का सामना करने के बाद, पाकिस्तान बेहतर प्रदर्शन की उम्मीद कर रहा था। हालांकि, उन्हें कुवैत ने हरा कर टूर्नामेंट से बाहर कर दिया। कुवैत ने नेपाल के खिलाफ ग्रुप ए के अपने पहले मुकाबले में पहले ही 3-1 से जीत हासिल कर ली थी।
टेबल टॉप पर कुवैत 
ग्रुप A पॉइंट्स टेबल में कुवैत 6 पॉइंट्स के साथ टॉप पर है। वहीं, 6 पॉइंट्स के साथ ही भारत दूसरे नंबर पर है। पाकिस्तान 0 पॉइंट्स के साथ आखिरी नंबर पर है।
